CELEX: 32021D1944
Language: hu
Date: 2021-11-02 00:00:00
Title: Az Európai Központi Bank (EU) 2021/1944 határozata (2021. november 2.) a 2021-ben történő érmekibocsátás mennyiségének engedélyezéséről szóló (EU) 2020/1997 határozat módosításáról (EKB/2021/48)

2021.11.10.   
               
               
                  HU
               
               
                  Az Európai Unió Hivatalos Lapja
               
               
                  L 397/26
               
            
         AZ EURÓPAI KÖZPONTI BANK (EU) 2021/1944 HATÁROZATA
         (2021. november 2.)
         a 2021-ben történő érmekibocsátás mennyiségének engedélyezéséről szóló (EU) 2020/1997 határozat módosításáról (EKB/2021/48)
         AZ EURÓPAI KÖZPONTI BANK KORMÁNYZÓTANÁCSA,
         tekintettel az Európai Unió működéséről szóló szerződésre és különösen annak 128. cikke (2) bekezdésére,
         mivel:
         
                     (1)
                  
                  
                     1999. január 1-jétől kizárólag az Európai Központi Bank (EKB) jogosult az azon tagállamokban kibocsátott érmék mennyiségének engedélyezésére, amelyek pénzneme az euro.
                  
               
                     (2)
                  
                  
                     Az euroérmék iránti 2021. évi igényre vonatkozó becslés alapján, amelyet azon tagállamok, amelyek pénzneme az euro, nyújtottak be az EKB-hoz, az EKB az (EU) 2020/1997 európai központi banki határozatban (EKB/2020/57) (1) jóváhagyta a 2021-ben forgalomba hozatalra szánt euroérmék és a gyűjtőknek szánt (forgalomba hozatalra nem szánt) euroérmék teljes mennyiségét.
                  
               
                     (3)
                  
                  
                     Az (EU) 2015/2332 európai központi banki határozat (EKB/2015/43) (2) 3. cikke értelmében az euroövezeti tagállamoknak értesíteniük kell az EKB-t, ha az euroérmék iránti tényleges igény várhatóan meghaladja az érmekibocsátás adott naptári évre jóváhagyott mennyiségét, és amennyiben továbbra is fennáll a magasabb érmeigény, az adott naptári év tekintetében az érmekibocsátás további mennyiségére vonatkozó, eseti engedélyezés iránti kérelmet kell benyújtaniuk.
                  
               
                     (4)
                  
                  
                     2021. szeptember 1-jén a De Nederlandsche Bank – a holland pénzügyminisztérium nevében is eljárva – kérte, hogy a Hollandia által 2021-ben kibocsátható euroérmék mennyiségét további 50 millió EUR-val emeljék 0,1 millió EUR-ról 50,1 millió EUR-ra annak érdekében, hogy reagálni tudjon a Covid19 miatti korlátozó intézkedések enyhítése, az üzletek újbóli megnyitása és a szezonális hatás miatti váratlan érmeigény-növekedésre.
                  
               
                     (5)
                  
                  
                     2021. szeptember 8-án a Latvijas Banka kérte, hogy a Lettország által 2021-ben kibocsátható euroérmék mennyiségét további 5,1 millió EUR-val emeljék 5,7 millió EUR-ról 10,8 millió EUR-ra annak érdekében, hogy reagálni tudjon arra a váratlan érmeigény-növekedésre, amely a Covid19 lettországi érmeforgalomra gyakorolt hatása miatt következett be.
                  
               
                     (6)
                  
                  
                     2021. október 4-én a Národná banka Slovenska kérte, hogy a Szlovákia által 2021-ben kibocsátható euroérmék mennyiségét további 2 millió EUR-val emeljék 16 millió EUR-ról 18 millió EUR-ra válaszul arra, hogy a Covid19 hatása és a 2021 karácsonya előtti időszakra előre jelzett magasabb kereslet miatt 2020-hoz és 2019-hez képest magasabb a nettó euroérme-kibocsátás.
                  
               
                     (7)
                  
                  
                     A hatékonyság érdekében, valamint Lettország és Szlovákia konkrét eseti engedélyezés iránti kérelme tekintetében az (EU) 2015/2332 határozat (EKB/2015/43) 3. cikkének (7) bekezdésétől eltérve helyénvaló, hogy a Kormányzótanács ezeket a változtatásokat az (EU) 2020/1997 határozat (EKB/2020/57) módosításával hajtsa végre.
                  
               
                     (8)
                  
                  
                     Ezért az (EU) 2020/1997 határozatot (EKB/2020/57) ennek megfelelően módosítani kell,
                  
               ELFOGADTA EZT A HATÁROZATOT:
         
            1. cikk
            Módosítások
            Az (EU) 2020/1997 határozat (EKB/2020/57) 2. cikkében szereplő táblázat a következőképpen módosul:
            
                        1.
                     
                     
                        A Lettországra vonatkozó sor helyébe e következő szöveg lép:
                        
                                    „Lettország
                                 
                                 
                                    10,6
                                 
                                 
                                    0,2
                                 
                                 
                                    10,8”
                                 
                              
                  
                        2.
                     
                     
                        A Hollandiára vonatkozó sor helyébe a következő szöveg lép:
                        
                                    „Hollandia
                                 
                                 
                                    50,0
                                 
                                 
                                    0,1
                                 
                                 
                                    50,1”
                                 
                              
                  
                        3.
                     
                     
                        A Szlovákiára vonatkozó sor helyébe a következő szöveg lép:
                        
                                    „Szlovákia
                                 
                                 
                                    16,0
                                 
                                 
                                    2,0
                                 
                                 
                                    18,0”
                                 
                              
                  
         
            2. cikk
            Hatálybalépés
            Ez a határozat a címzettekkel történő közlése napján lép hatályba.
         
         
            3. cikk
            Címzettek
            E határozat címzettjei azon tagállamok, amelyek pénzneme az euro.
         
         
            Kelt Frankfurt am Mainban, 2021. november 2-án.
            
               
                  az EKB elnöke
               
               Christine LAGARDE
            
         
         
            (1)  Az Európai Központi Bank (EU) 2020/1997 határozata (2020. november 24.) a 2021-ben történő érmekibocsátás mennyiségének engedélyezéséről (EKB/2020/57) (HL L 410., 2020.12.7., 104. o.).
         
            (2)  Az Európai Központi Bank (EU) 2015/2332 határozata (2015. december 4.) az euroérme-kibocsátás mennyiségének engedélyezésére vonatkozó eljárási keretről (EKB/2015/43) (HL L 328., 2015.12.12., 123. o.).